آمریکا دیش ایشلری باخانی رکس تیلرسون،سون گون‌لرده حاقیندا چیخان "ایستعفا وئره‌جک" خبرلری‌نین دوغرو اولمادیغینی و وظیفه‌سینه داوام ائتدیگینی آچیقلاییب.
تیلرسون، دیش ایشلری ناظیرلیگینده مطبوعات کونفرانسی کئچیردی.
آمریکان مئدیاسیندا سون گون‌لر حاقیندا چیخان "ایستعفا ائده‌جک" خبرلرینه اعتراض گؤسترن تیلرسون، "پرزیدنته اولان باغلیلیغیم گوجلودور. باشقان یاردیمچیسی دا وظیفه‌مده قالماغیم مسئله‌سینده منی ایناندیرماغا هئچ واخت چالیشمادی. چونکی بو وظیفه‌دن گئتمگی هئچ دوشونممیشم". دئدی.
آمریکا پرزیدنتی دونالد ترامپ حاقیندا "او، ذکا‌لی بیری و اؤلکه‌سینی سئویر. آمریکان خالقینی و آمریکا ایلک سیرایا قویور. ائتدیگی هر ایشده نتیجه گؤزلییر". قیمتلندیرمه‌سینده باتان تیلرسون، مئدیادا چیخان "ترامپلا آرا‌لاری‌نین پیس اولدوغو" فیکیرلری‌نین حقیقتی عکس ائتدیرمدیگینی ایفاده ائدیب.
دیگر طرف‌دن، تیلرسون، آمریکا ان.بی.سی کانالیندا بو گون یئر آلان و ترامپ اوچون "مورون" ایفاده‌سینی ایستیفاده ائتدیگی ادعاسینی ایچه‌رن خبرین وئریلمه‌سی اوزرینه، "منیم گلدیگیم یئرده بئله دگرسیز شئی‌لرله مشغول اولموروق. رهبرلیگی پارچالاماق مقصدی گودن بو نوع تلاشلارین بیر حیسه‌سی اولمایاجاغام". جوابینی وئردی.
آمریکا پرزیدنتی ترامپ دا آمریکان ان.بی.سی کانالیندا چیخان خبرلرله علاقه‌دار اولا‌راق توییتردن بیانات وئریب.
ترامپ، "ان. بی.سی نیوز، ناظیر تیلرسون و باشقان یاردیمچیسینی پنس طرفین‌دن تامامیله یالاندی. بو یالان بیر خبر. آمریکا‌دان عذر ایستمه‌لی‌دیرلر". ایفاده‌لرینی ایستیفاده ائتدی.
خاریجی ایشلر ناظیرلیگی سؤزچوسو هیتر نوئرت، گونده‌لیک مطبوعات کونفرانسیندا، ادعا‌لاری رد ائده‌رک، "ناظیر (تیلرسون) ائله بیر دیل ایستیفاده ائتمز. تیلرسون، آمریکا پرزیدنتی حاقیندا دانیشارکن ائله بیر دیل ایستیفاده ائتمز. او بو سؤزو هیچ کیم اوچون ایستیفاده ائتمز. هئچ واخت ائله بیر شئی دئمه‌دی". دئدی.
